And we keep driving into the night  Its a late goodbye, such a late goodbye  And we keep driving into the night  Its a late goodbye      গানটা শুধু শুনেই যাচ্ছে, সাথে আর একটা গান আছে ...    WE WILL NOT GO DOWN    অনেক ভাল লাগার কথা, খুশি হওয়ার কথা রাজ এর ।  কিন্তু কেন জানি ওরকম ভাল ও লাগছে না, আর ওরকম শান্তি ও পাচ্ছে না ।      ১ দিন আগে......    সন্ধ্যা ৭.৪৫ এর দিকে ( রাজ আব্বুর রুমে ঢুকে )  রাজ : আব্বু, একটু আমার রুমে আসবেন? কথা ছিল...বলেই রাজ তার রুমের দিকে হাটা মারে ।    কি বলবি তুই? এখানেই বল না??    রাজ তার রুমেই বসে থাকে । একটু পর রাজের ছোট বোন সামিহাকে পড়া দেখিয়ে দিয়ে রাজের রুমে ঢুকে তার বাবা ।  আব্বু রুমে ঢুকতেই রাজ তার রুমের দরজা আটকে দেয় ।    কিরে বাবা, কি হইছে, দরজা আটকাস কেন??    রাজ : আব্বু, তোমার হাতে কি একটু সময় হবে আমার সাথে কথা বলার জন্য??    আব্বু : সময় হবে মানে?? তোর জন্য, তোদের জন্য যদি সময় না হয় আমার তাহলে কার জন্য সময় হবে আমার?? তোরাই তো আমার সব ।    ( ২ দিন পর রাজের আব্বু সাসায় আসে । গিয়েছিল বাড়িতে, মানে দেশের বাড়ী, রাজের দাদী কে একটু দেখতে গেছিল আর জায়গা জমি ভাগ করতে গেছিল । ২ দিন পর আজ বিকেলে বাসায় মানে ঢাকা আসল রাজের বাবা )    আমার মা, আর তোরাই তো আছিস । তোদের জন্যই তো আমার সব । তোদের জন্যই তো এত কিছু করি আমি । তোরাই তো আমার  সংসাররে বাবা । আমি আমার বাবারে দেখিনাই, আমার জন্মের আগেই দুনিয়া ছাইড়া চইলা গেছেন । তুই আমার বড় ছেলে, তুই তো আমার বাবা রে । তোর জন্য আমার সময় হবে না???    বলেই কান্না করতে থাকে রাজের বাবা । আর বলতে থাকে, বাবা আমি সারাদিন অফিসে থাকি ,তোর সাথে ওরকম কথা বলতে পারি না, আর তুই ও তো বাসায় সময় দেস না বেশী । কান্না করতেই থাকে বাবা , আর মাথায় হাত বুলিয়ে দিতে থাকে।    রাজ ও তার চোখের পানি আর ধরে রাখতে পারে নাই । রাজের চোখ দিয়াও পানি পড়তে থাকে । রাজকে কখনো তার বাবা এভাবে বলে নাই , রাজের খুব ইচ্ছা তাকে  তার বাবা আগের মত ভাত মেখে দিবে, ভাত খাওয়াইয়া দিবে । মাথায় হাত বুলাইয়া দিবে, আর বুকে জড়াইয়া ধরে বলবে, ব্যাপার না বাবা, সব টিক হয়ে যাবে । কতদিন বাবাকে জড়াইয়া ধরে ঘুমানো হয় না !ছোট বেলায় রাজের ইচ্ছা ছিল তার বাবা মারা গেলে একসাথে সে আর তার বাবা কবরে ঘুমাবে , বাবাকে জড়াইয়া ধরে কবরে ঘুমানোর খুব সখ রাজের । বাবা বাহিরে গেলে রাজ শুধু আল্লাহর কাছে দোয়া করত, প্লিজ আল্লাহ আমার আব্বুকে তাড়াতাড়ি বাসায় নিয়া আস , তুমি তাকে সুস্থ রাখ, প্লিজ আল্লাহ প্লিজ ।    এসব কথা চিন্তা করতে থাকে আর বাবার সামনে কান্না করতে থাকে  রাজ । বাবাও কান্না করে , রাজ ও করে ।    আব্বু আর ও অনেক কথা বলে রাজকে । রাজকে যে সে কত ভালবাসে এই প্রথম সে স্বীকার করে , কোনদিন ও বলতে পারে নাই, আজ সব বলতেছে, আর দুজনেই কান্না করতেছে । রাজ কিছুই বলতে পারে না, কখনো বলতে ও পারবে না সে বাবাকে কত্ত ভালবাসে । কারন এই সংসারে তার কথা শোনার মত, তাকে বোঝার মত কোন মানুষ থাকলে একজনই আছে, সে তার বাবা । রাজ তার সংসারে অনেকটা খড়কুটোর মতো । বাসায় থাকে দরজা আটকিয়ে, কারও সাথে তেমন কথা বলে না । শুধুমাত্র সামিহার ( রাজের একমাত্র ছোট বোন ) সাথে একটু দুষ্টামি করে বাসায়  থাকলে । এটুকুই তার সব আনন্দ । তাতে ও মার বকা শুনতে হয় , বাবা মাঝে মাঝে রাগ করে । রাগ করলে রাজ আবার তার রুমে একা একা নিজের সাথে একা একা থাকে । সংসারের কোন কিছুই রাজকে জানানো হয় না, জানানো দরকার বলে ও মনে করে না । রাজ যে একটা মানুষ এটা তো সে মাঝে মাঝে ই ভুলেই যায় । ভার্সিটি যায়, টিউশনি তে যায়, আর ঘুরে ফিরে রাতে বাসায় এসে আবার নিজের রুমে একা একা কাটায় । এটা কোন মানুষের জীবন হল ?? বাসা থেকে টাকা চাইলেই কোন না কোন কথা তার মার কাছ থেকে শুনতে হয় । সেমিষ্টার ড্রপ হল যখন, কেউ তো এসে একবারের জন্য ও শান্তনা দিয়ে যায়  নি, ওর কাছের মানুষটার যখন বিয়ে হয়ে যায়, কই কেউ তো ওকে জড়াইয়া ধরে একবারের জন্য ও বলে নাই, ব্যাপার না রাজ, সব টিক হয়ে যাবে, আমরা আছি না !! তোরপরও তো রাজ নষ্ট হয়ে যায় নি, কোন খারাপ কাজ করে নি । চেষ্টা করেছে পাচ ওয়াক্ত নামায পড়ে নিজেকে শান্ত রেখে ভাল ভাবে বেচে থাকতে । সে তো আর কিছু চায় না, চায় শুধু একটু ভালোবাসা । সবার সাথে বেচে থাকতে চায় । থেকেও না থাকার মত করে থাকতে চায় না । তবে কি এটাই তার দোষ ????        এসব কথা যখন বলতে থাকে রাজ তার বাবাকে, তখন দুজনই দুজনকে ধরে কান্না করতে থাকে । ক্উ  থামতে পারতেছেনা । বাবা তাদের ভুল বুঝতে পারে, আর বলে যে তুই ই তো সংসারের সব, আমি না থাকলে তো তোকেই সংসারের হাল ধরতে হবে তাই না?? তোর ছোট বোনটাকে মানুষ করবে কে তাহলে??বাবা, প্লিজ রাগ করিস না , তুই যদি একটু না বুঝিস, তাহলে কে বুঝবে?? তুই না আমার বাবা, রাগ করিস না রে । একটু বাসায় সময় দিস ।    এবার বল কি বলবি??? তারপর রাজ তার কথা তার বাবাকে বলতে থাকে .....আবারো একটু মান , অভিমান এর কথা হয়, আবারো মাঝে মাঝে কান্না হয় । কিন্তু অবশেষে রাজ সেখান থেকে পজিটিভ একটা কথা নিয়ে বের হয় ।    এবার হাসি ।    এভাবে কখন যে ২ ঘন্টার ও বেশী সময় চলে গেছে রাজ নিজেও জানে না ।    শুধু এটুকুই ভাবে , জানি না বাবা আমার এ ইচ্ছাটার বা আমার এ চাওয়া পাওয়ার মুল্য আমাকে কিভাবে দিতে হবে??? রাজ শুধু আল্লাহর কাছে চায়, এ ইচ্ছাটা যেন উনি পূরন করেন । তবে কাউকে কষ্ট দিয়ে নয় । এবং সবচেয়ে বড় ভয় এই জায়গাটায় ।          রাজ এর সেই গোপন কথাটা বলতে পারলাম না বলে দু:খিত ।রাজ শুধু দোয়া চায় সবার কাছ থেকে । আর কিচ্ছু না । অনেক কিছুই বলা হলো না । অনেক অসম্পূর্ন কথা । আর ভাল লাগতেছে না । আজ এখানেই সমাপ্ত